cyanic-selkie/wikianc huggingface dataset:
Գորդոն Ռամզի
Խոհարարական վաղ տարիներ
Երկու տարի 10 ամիս Հարվիում աշխատելուց հետո Ռամզին, հոգնելով բռնություններից, ծաղրանքներից և բուլինգից, որոշեց, որ կարիերայում առաջ գնալու համար անհրաժեշտ է ուսումնասիրել ֆրանսիական խոհանոցը։ Ուայթը խորհուրդ չէր տալիս աշխատել Փարիզում, փոխարենը քաջալերում էր աշխատել Ալբերտ Ռուսի համար՝ Le Gavroche ռեստորանում (այստեղ նա ծանոթացավ իր ապագա մետրդոտել Ժան Կլոդ Բրետոնի հետ, ով այժմ աշխատում է իր Royal Hospital Road ռեստորանում)։ Մեկ տարի Le Gavroche-ում աշխատելուց հետո, Ալբերտ Ռուսը հրավիրեց Ռամզիին իր հետ աշխատել Դիվա հյուրանոցում որպես իր աջ ձեռք։ Դիվան դահուկային հանգստավայր էր Ալպերում։ Այնտեղից Ռազին տեղափոխվեց Փարիզ՝ աշխատելու Գի Սավուայի և Ջոել Ռոբուշոնի հետ․ երկուսն էլ Միշլենի աստղակիր ավագ խոհարարներ են։ Master Chef հեռուստաշոուի 3-րդ եթերաշրջանում, 18-րդ դրվագում Գորդոն Ռամզին արձանագրում է, որ Գի Սավուան է եղել իր ուսուցիչը։ 3 տարի նա շարունակեց իր ուսումը Ֆրանսիայում, այնուհետև որպեսզի թոթափի ֆիզիկական և մտավոր սթրեսը մեկ տարի աշխատեց Բերմուդյան կղզիներում՝ մասնավոր զբոսանավի վրա որպես անձնական ավագ խոհարար ։
Գլխավոր ավագ խոհարար
Առաջին ռեստորանից հետո Ռամզիի կայսրությունն արագ ընդարձակվեց․ հաջորդը բացվեց Պետրուսը, այնուհետև Ամարիլիսը՝ Գլազգոյում (որը հետո ստիպված էր փակել) և ավելի ուշ՝ Gordon Ramsay at Claridge's-ը։ Նա աշխատանքի վերցրեց իր ընկերոջը՝ մետրդոտել Ժան Ֆիլիպ Սուսիլովիչին, ով այժմ աշխատում է Պետրուսում և հանդես է գալիս Ռամզիի՝ «Դժոխային խոհանոց» հեռուստաշոուի ամերիկյան տարբերակում։ Այնուհետև բացվեցին Dubai Creek-ը և Connaught հյուրանոցները։ Ռամզին բացեց ռեստորաններ նաև Մեծ Բրիտանիայից դուրս՝ սկսելով Դուբայից, որտեղ բացեց Verre ռեստորանը։ 2005 թվականին 2 ռեստորան բացեց Տոկիոյում՝ Gordon Ramsay at Conrad Tokyo-ն և Cerise by Gordon Ramsay-ը։ 2006 թվականի նոյեմբերին Գորդոն Ռամզին Նյու Յորքում բացեց Gordon Ramsay at the London ռեստորանը ՝ դառնալով քաղաքի լավագույն նորեկը՝ չնայած պրոֆեսիոնալ քննադատների տարաբնույթ արձագանքներին ։
2007 թվականին Ռամզին Իռլանդիայի Ուիքլոու կոմսությունում՝ Փաուերսկորթի Ռից Քարլտոն հյուրանոցում բացեց իր առաջին ռեստորանը՝ Gordon Ramsay at Powerscourt-ը, որը 2013 թվականին փակվեց։ 2008 թվականի մայիսին ԱՄՆ-ի արևմտյան ափին՝ Լոս Անջելեսի London West Hollywood հյուրանոցում բացեց իր առաջին ռեստորանը՝ Բոքսվուդը։
Մրցանակներ
Բացվելով 1998 թվականին՝ Գորդոն Ռամզի ռեստորանը, Ռամզիի առաջին սեփական ռեստորանն էր։ Այն գտնվում է Լոնդոնի Ռոյալ Հոսփիտալ Ռոուդ փողոցի վրա։ 2001 թվականին Լոնդոնի Zagat Survey ընկերության հարցումների արդյունքում այն ճանաչվել է Մեծ Բրիտանիայի ամենաառաջատար ռեստորաններից մեկը և ստացել Միշլենի 3-րդ աստղ՝ Գորդոն Ռամզիին դարձնելով առաջին շոտլանդացի ավագ խոհարարը, ում ռեստորանը ստացել է Միշլենի 3 աստղ ։ 2011 թվականին Daily Mail թերթը պահանջեց, որպեսզի Ռամզին ավելի շատ ժամանակ անցկացնի հեռուստատեսությունում, քան խոհանոցում, և չնայած սուղ ժամանակին՝ նա դեռևս պահպանում է Չելսիի իր ռեստորանի 3 աստղը։ Այդ ժամանակ Ռամզին Մեծ Բրիտանիայի 4 ավագ խոհարարներից մեկն էր, ով իր ռեստորանի համար պահպանեց Միշլենի 3 աստղերը (մյուս 3 ավագ խոհարարներն էին Հեստոն Բլումենթալը, Ալեն Դյուկասը և Ալեն Ռուսը) ։
Ռամզիի գլխավոր ռեստորանը՝ Գորդոն Ռամզի ռեստորանը, 8 տարի շարունակ ճանաչվել է որպես Լոնդոնի ամենաառաջատար ռեստորան, սակայն 2008 թվականին Պետրուս ռեստորանն առաջ է անցնում, որը ղեկավարում էր իր նախկին սան Մարկուս Վարիգը ։ 2013 թվականի հունվարին Ռամզին իր տեղը զբաղեցրեց Խոհարարագիտության Փառքի սրահում ։
Գորդոն Ռամզի Հոլդինգս
Ռամզիի բոլոր բիզնեսները՝ ռեստորաններ, մեդիա, խորհրդատվություն, վարում է Գորդոն Ռամզի Հոլդինգս լիմիթեդ ընկերությունը, որը ղեկավարում է աներոջ՝ Քրիս Հաչեսոնի հետ միասին։ Ռամզիին է պատկանում ընկերության 69%-ը, որը գնահատվում է £67 միլիոն ։
2006 թվականի նոյեմբերին Ռամզին հայտարարեց ԱՄՆ-ում 3 ռեստորան բացելու ծրագրերի մասին, որն իրականացնելու էր մասնավոր ներդրումային ընկերության՝ Բլեքստոուն գրուպի հետ համատեղ, որը £100 միլիոն գումարով ցանկացած հյուրանոց դարձնում է 5 աստղանի։ Ընկերությունը 10 տարի ժամկետով, յուրաքանչյուր ռեստորանի համար £3 միլիոն գումար ներդրեց։ Բոլոր ռեստորանները կրելու էին ավագ խոհարարի ապրանքանիշը և մատուցվելու էին եվրոպական խոհանոցի ուտեստներ։ 2006-2007 թվականներին բացվեցին՝
2006 թվականի վերջին Գորդոն Ռամզի Հոլդինգսը Լոնդոնում 3 գինետուն գնեց, որը վերածեց պանդոկների։ Դրանք են՝ Ներոուն՝ Լայմհաուսում, որը բացվեց 2007 թվականի մարտին, Դևոնշիրը՝ Չիսվիքում, որը բացվեց 2007 թվականի հոկտեմբերին և Ուորինգտոնը՝ Մեյդա Վեյլում, որը բացվեց 2008 թվականի փետրվարին։ Դևոնշիրը և Ուորինգտոնը 2011 թվականին վաճառվեցին, և Ներոուն մնաց Հոլդինգի միակ պանդոկը ։
Ռամզին մի շարք հասարակական սննդի կազմակերպություններին խորհրդատվական ծառայություններ է մատուցում, ինչպես նաև Սինգապուր ավիաընկերության "International Culinary Panel"-ի խորհրդատուներից մեկն է ։
2008 թվականի մայիսին հաստատվեց այն փաստը, որ Ռամզիի սանը՝ Մարկուս Վարինգը, ում հետ աշխատել էր 15 տարի, առանձնանում է՝ աշխատեցնելով Գորդոն Ռամզի Հոլդինգսի կողմից 2003 թվականին բացած Պետրուս ռեստորանը Բերքլի հյուրանոցում ։
2010 թվականի ապրիլին Ջեյսոն Աթերտոնը՝ աշխարհահռչակ Մեյզ ռեստորանների գլխավոր ավագ խոհարարը, հեռացավ՝ որպեսզի իր սեփական ռեստորանը բացի Մեյֆեյրում ։
2010 թվականի հոկտեմբերի 19-ին Գորդոն Ռամզի Հոլդինգս Լիմիթեդ ընկերությունը հայտարարեց, որ Քրիս Հաչեսոնը հեռանում է գործադիր տնօրենի պաշտոնից։ Քիչ անց Ռամզին մամուլի հաղորդագրություն ուղարկեց, որտեղ նկարագրում էր, թե ինչպես է բացահայտել «խարդախ» Հաչեսոնի արարքները մասնավոր հետախույզի օգնությամբ, ում վարձել էր՝ հետևելու վերջինիս։ Ընկերության հաշվապահույթունը ցույց տվեց, որ Հաչեսոնն անձնական նպատակներով Հոլդինգից վերցրել է £1.5 միլիոն գումար գործադիր տնօրեն լինելու ժամանակ, թեև զեկուցել է այդ գումարի մասին և որ այն վերադարձրել է ։
2012 թվականի հոկտեմբերին Ռամզին Լոն Անջելեսում բացեց The Fat Cow ռեստորանը US at The Grove առևտրի սրահում, որը հանրահայտ է նաև զբոսաշրջիկների շրջանում ։ Ռամզին իր մտադրությունը բացատրում է այսպես․ «The Fat Cow-ի միտքն առաջացավ նրանից, որ ցանկանում էի հարևանությամբ մի ռեստորան ունենալ, որտեղ կարող ես գնալ, երբ ցանկանաս՝ ուղղակի հանգստանալու և սարսափելի ուտելիք վայելելու համար» ։
2013 թվականի սեպտեմբերին Ռամզին ֆուտբոլիստ Դևիդ Բեքհեմի հետ Լոնդոնի Սաութուորք թաղամասում բացեց Union Street Café սրճարանը, որտեղ շոֆ խոհարար Դավիդ Դեջիովանիի ղեկավարությամբ մատուցվում են իտալական խոհանոցի ուտեստներ ։
2013 թվականի հոկտեմբերին Նյու Յորքի Gordon Ramsay at The London ռեստորանը կորցրեց Միշլենի 2 աստղ։ Միչելին ուղեցույցի տնօրեն Մայքլ Էլիսն ասաց, որ իրեն մատուցել են «վատ ուտելիք»։ 2013 թվականի հունիսին փակվեց Ռամզիի ևս մեկ ռեստորան ։
Հեռուստատեսություն
2001 թվականին Ռամզին հայտնվեց նաև Faking It 3 սերիաներում՝ օգնելով խոստումնալից ավագ խոհարար, բուրգեր ֆլիպեր Էդ Դևլինին տիրապետել խոհարարական հմտություններին։ 2001 թվականի BAFTA-ում այդ դրվագը ստացավ մրցանակ՝ որպես «Լավագույն հեռուստատեսային դրվագ» ։
2004 թվականին Ռամզին նկարահանվեց 2 բրիտանական հեռուստատեսային նախագծերում։ Ռամզիի Խոհանոցային մղձավանջները, որոնք եթեր էին հեռարձակվում Channel 4 հեռուստաալիքով, 2007 թվականին հանդես եկավ 5-րդ եթերաշրջանով։ Դժոխային խոհանոցը ռիելիթի շոու էր, որը հեռարձակվում էր ITV1 հեռուստաալիքով։ Նախագծի ընթացքում Ռամզին փորձում էր 10 բրիտանացի հայտնի մարդկանց դարձնել ավագ խոհարարներ, ովքեր այդ ընթացքում աշխատում էին Բրիք լեյնում գտնվող մի ռեստորանում, որը շոուի 2 շաբաթների ընթացքում բաց էր հասարակության առաջ։
2005 թվականի մայիսին FOX ցանցը Ռամզիին ներկայացրեց ամերիկյան հանդիսատեսին Դժոխային խոհանոցի ամերիկյան տարբերակում, որը թողարկվում էր Granada Entertainment and A. Smith & Co-ի կողմից։ Շոուն նման էր բրիտանական տարբերակին, որտեղ ցուցադրվում էր Ռամզիի պերֆեկցիոնիստ լինելը և շուտ բորբոքվելը։ Շոուն ավարտեց իր 13-րդ եթերաշրջանը 2014 թվականին, և Fox-ը պատվիրեց ևս 3 եթերաշրջան։ Ռամզին հյուրընկալեց նաև Խոհանոցային մղձավանջների ամերիկյան տարբերակը 2007 թվականի սեպտեմբերի 19-ին Fox հեռուստաալիքով։ Շոուն այժմ ունի 7 եթերաշրջան․ վերջինը ցուցադրվել է 2014 թվականին։
Ռամզին ներկայացրեց The F Word նախագծի 5 եթերաշրջանները, որի պրեմիերան կայացավ 2005 թվականի հոկտեմբերի 27-ին Channel 4 հեռուստաալիքով։ Շոուն կառուցված է մի քանի իրադարձությունների շուրջ՝ թիմերի մրցակցություն, հյուր խոհարարի մրցույթ, սննդի հետազոտական զեկույց և ընտանի կենդանիների բուծում, որոնցից վերջում ուտեստներ են պատրաստվելու։ Շոուի ընթացքում հյուր խոհարարը, ով սովորաբար հայտնի անձ է լինում, պատրաստում է որևէ ուտեստ, որը «մրցում» է Ռամզիի պատրաստած ուտեստի հետ։ Ուտեստները գնահատվում են ռեստորանի հաճախորդների կողմից, ովքեր տեղյակ չեն, թե որ ուտեստն ով է պատրաստել։ Եթե հաղթում է հյուրը (որը բազմիցս պատահում է), ուտեստն ընդգրկվում է Ռամզիի ռեստորանի ճաշացանկում։
The F Word-ի առաջին եթերաշրջաններում Ռամզին հեգնանքով բուծվող հնկահավերին անվանեց հայտնի ավագ խոհարարների անուններով՝ Էնթոնի, Էյնսլի, Ջեյմի, Դելիա, Գարի և Նիգելա։ Երկրորդ եթերաշրջանի ժամանակ Ռամզին 2 խոզերին անվանեց Տրինի Վուդոլ և Սուսաննա Կոնստանտին․ վերջիններս այս փաստը շատ զվարճալի համարեցին ։ 2006 թվականի հուլիսին Channel 4 հեռուստաընկերությունը հայտարարեց, որ կրկին պայմանագիր է կնքել Ռամզիի հետ՝ ևս 4 տարի՝ մինչև 2011 թվականը հեռուստաշոուում հանդես գալու համար ։ Երրորդ եթերաշրջանում Ռամզին Հյուսիսային Ուելսից բերված ոչխարներին անվանեց 2 հայտնի ուելսցիների անունով՝ Շառլոթ Չըրչ և Գավին Հենսոն։ Եթերաշրջանները դարձան ամենաբարձր վարկանիշ ունեցող շոուները, որ յուրաքանչյուր շաբաթ ցուցադրվում էր Channel 4-ով ։ The F Word-ի հաղորդաշարերից մեկի ժամանակ Ռամզին ուտեստներ էր պատրաստում բանտարկյալների համար Դոնկաստեր բանտում։ Ավագ խոհարարն այնքան էր տպավորված բանտարկյալներից մեկի՝ բանջարեղենն արագ կտրտրելու ունակությամբ, որ վերջինիս աշխատանք առաջարկեց իր ռեստորանում, երբ նա ազատ կարձակվեր 2007 թվականին ։
2010 թվականին Ռամզին դարձավ Վարպետ խոհարարի (MasterChef) ամերիկյան տարբերակի պրոդյուսերը և ժյուրին ։ Երկրորդ եթերաշրջանը սկսվեց 2011 թվականի հունիսին։ Շոուի ժամանակ նրան ընկերակցեցին խոհարարական դատավորներ Գրեհեմ Էլիոտը և Ջո Բաստիանիչը։
2012 թվականի մարտին Fox-ը հայտարարեց Ռամզիի՝ Hotel Hell անվամբ հեռուստաշոուի 4 եթերաշրջանները ։ Հեռուստաշոուն նման է Խոհանոցային մղձավանջներին՝ այն տարբերությամբ, որ այս անգամ մրցակցում են ԱՄՆ-ի տարբեր հյուրանոցներ, մոթելներ և այլն ։ Պրեմիերան կայացավ 2012 թվականի օգոստոսի 13-ին ։
2012 թվականի օգոստոսի 18-ին Ռամզին ֆինանսավորում է The Inferno կոչվող դրաման ։
Հաղորդաշարերին հյուր
2005 թվականի սեպտեմբերին Ռամզին Ջեյմի Օլիվերի, Հեստոն Բլումենթալի, Վոլֆգանգ Փաքի և Սանջեև Կապուրի հետ մասնակցեց CNN International-ի Quest հաղորդաշարին ։
2006 թվականին Ռամզին մասնակցեց ITV հեռուստաընկերության հաղորդաշարերին, մասնավորապես բարեգործական նպատակներով կազմակերպված ֆուտբոլային հանդիպմանը, որտեղ ոտքի վնասվածքի պատճառով խաղաց միայն առաջին խաղակեսը։ Ռամզին Rest of the World XI թիմի կապիտանն էր, ով խաղում էր England XI թիմի դեմ, ում կապիտանը Ռոբի Ուիլյամսն էր ։
Top Gear-ում երկրորդ անգամ հայտնվելու ժամանակ նա հայտարարեց, որ տվյալ պահին վարում է Ֆեռարի F430 և Ռեյնջ Ռովեր Սպորտ Սուպերչարջդ ավտոմեքենաներ։ Բենթլի Քոնտինենտալ GT-ին փոխարինել էր Ռեյնջ Ռովերով։ 2006 թվականի մայիսի 14-ին մասնակցեց Top Gear-ի «Star in a Reasonably-Priced Car» հաղորդմանը։ Ռամզին առաջին տեղն էր զբաղեցնում հաղորդմանը մասնակցող հայտնիների ցանկում մինչև պարտվեց Սայմոն Քոուելին։
Ռամզին մասնակցեց Արյան ազգային ծառայության կողմից նախաձեռնված «Արյուն տուր» (Give Blood) հեռուստաակցիային, որտեղ ասաց, որ կմահանար փայծաղի պատռվելուց, եթե չհայտնվեր դոնոր։ 2006 թվականի հոկտեմբերի 13-ին որպես հյուր հանդես է եկել Have I Got News for You հաղորդաշարի 32-րդ հաղորդմանը։ 2007 թվականի դեկտեմբերի 27-ին Ռամզին մասնակցեց է Extras-ի ամանորյա հատուկ թողարկմանը։
2008 թվականի հունվարին եղել է Channel 4 հեռուստաալիքով հեռարձակվող Big Brother հաղորդման հյուրը։
2011 թվականին American Idol երաժշտական մրցույթի առաջատար 5 մասնակիցները ցույց տվեցին իրենց խոհարարական հմտությունները Գորդոն Ռամզիի հետ։ Նրանց 10 րոպե ժամանակ էր տրվել՝ օմլետներ պատրաստելու համար։
2011 թվականի նոյեմբերին Ռամզին հայտնվեց Սիմփսոնների The Food Wife դրվագին։
Դատական հայցեր
2006 թվականի հունիսին Ռամզին շահեց London Evening Standard թերթի դեմ ընթացող դատական գործը, որտեղ Վիկտոր Լյուիս Սմիթը պնդում էր, որ, ելնելով նախկին տիրոջ՝ Սյու Ռեյի զեկույցներից, Ռամզիի Խոհանոցային մղձավանջներ հեռուստաշոուի տեսարանները պատճենված են Bonaparte-ից։ Ռամզիին վճարեցին £75,000՝ գումարած նաև դատական ծախսերը ։ Այդ ժամանակ Ռամզին հայտարարեց․ «Ես թույլ չեմ տա, որ մարդիկ գրեն այն, ինչ ցանկանան։ Մենք ոչինչ չենք կրկնօրինակել»։
2007 թվականի հունիսին Ռամզիի շոուին դատի տվեց նյույորքյան Purnima ռեստորանի գլխավոր մենեջեր Մարտին Հայդը, ով նրան մեղադրում էր կրկնօրինակման մեջ։ Հայդիին հեռացրել էին իր պաշտոնից շոուի ընթացքում, երբ Ռամզին առաջարկել էր աշխատանքի վերցնել հնդիկ ավագ խոհարար Վիկաս Խաննային։ Հայցում նշվում էր․ «հանդիսատեսին անհայտ է, որ «Խոհանոցային մղձավանջներ»-ի որոշ մասեր կրկնօրինակումներ են և որ Ռամզիի կողմից հայտնաբերված և լուծված խնդիրները մեծ մասամբ հենց ինքը՝ Ռամզին է ստեղծում, որպեսզի թվա, թե ինքը բարելավում է ռեստորանը» ։ 2007 թվականի օգոստոսին հայցը կասեցվեց ։
2012 թվականի մարտի 21-ին $2.7 միլիոն ԱՄՆ դոլարի հայց ներկայացրեց Մոնրեալի (Քվեբեկ) իր՝ Laurier Gordon Ramsay ռեստորանի (որը հետագայում վերանվանվեց The Laurier 1936) նախկին գործընկերոջ դեմ՝ սուտ տեղեկություններ տարածելու և լիցենզիաների հետ կապված խնդիրների համար ։ 2013 թվականի ապրիլի 16-ին՝ մեկ տարի անց, The Laurier 1936 ռեստորանը փակվեց ։
Որպես անձ
Ռամզիի հեղինակությունը կառուցված է նրա՝ խոհանոցում կատարելության ձգտելու նպատակի վրա։ «Եռման կետ»-ի թողարկվելուց հետո, որին հաջորդեց Միշլենի 3 աստղերի ստանալը, ավագ խոհարարը հայտնի դարձավ նաև իր տաքարյունությամբ և հայհոյախառն բառապաշարով ։ Մի անգամ սննդի քննադատ Ա․ Ջիլն ասաց, որ Ռամզին հրաշալի ավագ խոհարար է, սակայն որպես մարդ՝ երկրորդ կարգի Իր ինքնակենսագրական գրքում Ռամզին նշեց, որ եթե Ջիլը վիրավորեր իր ուտեստները, ապա չէր վրդովվի, սակայն իրեն ուղղված վիրավորանքները նա տանել չի կարող։ Ռամզին տարաձայնություններ ուներ նաև իր աշխատակազմի հետ․ մի անգամ նույնիսկ հրուշակեղենի խոհարարը ոստիկանություն կանչեց ։ 2005 թվականին պատրաստված հաղորդումից պարզ դարձավ, որ Ռամզին 1993 թվականից պահպանել էր իր աշխատակազմի 85%-ը ։ Ըստ Ռամզիի՝ իր ղեկավարման ոճը ժառանգել է իր նախորդ ուսուցիչներից՝ հայտնի ավագ խոհարարներ Մարկո Պիեռ Ուայթից և Գի Սավուայից, աներոջից՝ Քրիս Հաչեսոնից, Ռեյնջերսի՝ իր ֆուտբոլային մարզիչ Ջոք Ուոլասից ։
Ռամզիի վայրագ բնավորությունը բողոքի ալիք է առաջացրել Մեծ Բրիտանիայում և ԱՄՆ-ում, որտեղ թողարկվում են նրա հաղորդաշարերը ։ MSN Careers-ը հոդված հրապարակեց վատագույն հեռուստատեսային ղեկավարների մասին, որտեղ Ռամզին համարվում էր միակ ոչ մտացածին ղեկավարը։ Նրանք նշում էին Գորդոնի՝ հաճախակի համբերությունը կորցնելը և սուր քննադատությունները, հատկապես երբ նա փնովում է որևէ մեկի խոհարարական ունակությունները՝ վերջինիս անվանելով օրինակ «հաղթանդամ կապիկ» ։
Ռամզիին հաճախ են քննադատում իր հաղորդումների ժամանակ հայհոյախառն բառապաշար օգտագործելու համար։ Առաջինը նրան քննադատել է բրիտանացի հայտնի խոհարար Դելիա Սմիթը, այնուհետև Ավստրալիայի դաշնային պառլամենտի անդամներից մեկը՝ տեսնելով Խոհանոցային մղձավանջներ հեռուստաշոուն ։ Իր ինքնակենսագրական գրքում Ռամզին խոստովանեց, որ չափազանց շատ հայհոյելու մասին չգիտեր այնքան ժամանակ, երբ մի օր դիտեց «Եռման կետ»-ի դրվագներից մեկը։ Թեև նա ասաց, որ ոչ մի խնդիր չի տեսնում, սակայն «մայրս սարսափած էր»։
2009 թվականի հունիսի 5-ին Ռամզին ազգային հեռուստաընկերությամբ վիրավորեց լրագրող Թրեյսի Գրիմշոուին։ Հարցազրույցից մեկ օր անց նա Melbourne Food and Wine փառատոնի հյուրն էր, որտեղ իր ելույթի ժամանակ նա ենթադրաբար վիրավորել էր Գրիմշոուին և անվանարկել նրա սեքսուալությունը։ Հաջորդ օրը Գրիմշոուն պատասխանեց՝ Ռամզիին անվանելով «ամբարտավան, ինքնահավան խուլիգան» ։ Ռամզին ներողություն խնդրեց՝ հայտարարելով, որ ընդամենը կատակել է  ։
Ռամզին արժանացավ նաև բուսակերների զայրույթին։ 2005 թվականին նա մի անծանոթ բուսակերի ազդրապուխտ մատուցեց «Խոհանոցային մղձավանջներ»-ի դրվագներից մեկում (Ռամզին ասաց, որ չգիտեր, որ խոհարարը ազդրապուխտը դրել է բանջարեղենի տակ)։ Նա BBC-ին տված հարցազրույցում խոստովանեց, որ խաբել է բուսակեր հաճախորդներին՝ թաքցնելով ապուրի մեջ հավի մսի առկայությունը ։
TV Guide-ը 2013 թվականին Ռամզիին ներառել է իր՝ բոլոր ժամանակների 60 ամենազզվելի սրիկաների ցանկում ։
Սնունդ
The F Word-ի երկրորդ եթերաշրջանում Ռամզին մեղմեց իր վերաբերմունքը բուսակերության նկատմամբ այն բանից հետո, երբ տիրապետեց խոզաբուծության, կրտման և պոչատման հմտություններին։ Հաղորդմանը Ռամզին ասաց․ «Ի սեր Աստծո, բավական է մարդկանց բուսակեր դարձնեք։ Ես չեմ հասկանում, թե ինչպես է կարելի բաց թողնել մսի զարմանահրաշ համը» ։
Ընտանիք
Ռամզին 1996 թվականին ամուսնացել է Կայետանա Հաչեսոնի (հայտնի որպես Տանա) հետ, ով Մոնտեսորիի կրթական մեթոդների կողմնակից ուսուցչուհի է։ Զույգն ունի 4 երեխա՝ Մեգանը, Մաթիլդան և երկվորյակներ Ջեքը և Հոլին։ Ապրում են Ուանդսուորթ Քոմմոնում ։ Մինչև 2010 թվականը Ռամզիի աները՝ Քրիս Հաչեսոնը, Ռամզիի ռեստորանային կայսրության բիզնես պատասխանատուն էր ։
Իրավական խնդիրներ
2002 թվականի նոյեմբերի 15-ին Ռամզիին Լոնդոնում ձերբակալեցին ալկոհոլի ազդեցության տակ մեքենա վարելու համար։ Ոստիկանությունը գրավի դիմաց ազատ արձակեց նրան և հայտնեց, որ գործը կասեցված է։
Բարեգործություններ
Ռամզին մասնակցել է բարեգործական մի շարք երեկույթների և միջոցառումների։ Նա հասավ իր նպատակին՝ 10 տարում ավարտելով 10 մարաթոն։ 10-րդը 2009 թվականի ապրիլի 26-ին էր Լոնդոնի Մարաթոնը, որը հովանավորվում էր շոտլանդական Scottish Spina Bifida միության կողմից ։
Ռամզին 2004 թվականից Scottish Spina Bifida միության պատվավոր անդամ է և 2005 թվականին սկսեց The Gordon Ramsay "Buy a Brick" ակցիան, որպեսզի օգնի միությանը դրամահավաքում։ Այդ գումարով պետք է կառուցվեր նոր «Ընտանիքի աջակցման կենտրոն» և գլխամասային գրասենյակ Գլազգոյում։ 2006 թվականին նոր ակցիա սկսեց որպեսզի ավելի շատ գումար հավաքվի կենտրոնին աջակցելու համար։ 2007 թվականի նոյեմբերին Ռամզին Ստիրլինգ ամրոցում Սուրբ Էնդրյուի օրվան նվիրված ճաշկերույթ կազմակերպեց՝ միությանն օգնելու համար և այս ճաշկերույթ-դրամահավաքը դարձրեց ամենամյա ։
2005 թվականի մարտին Ռամզին հնդիկ ավագ խոհարար Մադհուր Ջեֆրիի հետ հիմնեց միջազգային բարեգործական խումբ որպեսզի աջակցի VSO-ի Spice Up Your Life միջոցառմանը։ Ռամզին և Մադհուրը հուսով էին հավաքել £100,000 գումար, որն ուղղվելու էր Հնդկաստանում ՄԻԱՎ-ի և ՁԻԱՀ-ի դեմ պայքարին ։ Ռամզիներն առաջին զույգն էր, ով 2005 թվականին դարձան «Օգնություն կանանց» բարեգործական միջոցառման դեսպանները։ Զույգը ղեկավարում էր Ֆլորա Ֆեմիլիս մարաթոնը, որն ուղղված էր «Օգնություն կանանց» միջոցառմանը ։
Կյանքին վտանգ սպառնացող փորձեր
2008 թվականին Իսլանդիայի Վեսթման կղզիներում նկարահանումների ժամանակ Ռամզիի ոտքը սայթաքեց և 26 մ ժայռից ընկավ սառցե ջուրը։ Այդ ժամանակ նա մտածեց․ «Կարծեցի, թե սա վերջն է․․․»: Հանելով ծանր կոշիկներն ու հագուստը՝ նրան հաջողվեց ջրի երես դուրս գալ։ Նկարահանող խումբը, ովքեր փրկեցին Ռամզիին՝ նրան պարան գցելով, հայտարարեցին, որ նա ջրի տակ է մնացել մոտ 45 վայրկյան։ Գորդոնն ասաց, որ այդ ժամանակ նա խուճապի մեջ էր ընկել, թոքերը լցվում էին ջրով։ Երբ կոշիկները հանեց և ջրի երես դուրս եկավ, շոկի մեջ էր, գլուխն ամբողջովին ուռել էր ։
Նախապես պատրաստված սնունդ
2009 թվականի ապրիլի 17-ին բացահայտվեց, որ Ռամզիի՝ Չելսիի ռեստորանը՝ Foxtrot Oscar-ն օգտագործում է նախապես պատրաստված սնունդ, որը տաքացվում է և մատուցվում հավելագնով։ Բացահայտվեց նաև, որ նրա՝ Լոնդոնի 3 գաստրոպանդոկները ևս նույն բանն են անում։ Ռամզիի մամլո խոսնակը բացատրեց․ «Գորդոն Ռամզի ավագ խոհարարը ուտեստի բաղադրամասերը պատրաստում է նախօրոք՝ Գորդոն Ռամզիի բարձրագույն ստանդարտներին համապատասխան։ Այս պրակտիկան կիրառվում է այնպիսի խոհանոցներում, որոնք սահմանափակ տարածք ունեն, ինչպիսիք են Foxtrot Oscar-ը և Գորդոն Ռամզիի մեծ պահանջարկ ունեցող պանդոկները՝ ներառյալ Ներոուն։ Այդ բաղադրամասերը հերմետիկորեն փակ են և սառնարաններով ամեն օր տեղափոխվում են նշված խոհանոցները։ Ամբողջական ճաշացանկը պատրաստվում է ռեստորանների խոհանոցներում։ Սա միայն արվում է Foxtrot Oscar-ում և 3 պանդոկներում, ինչը թույլ է տալիս յուրաքանչյուր հաստատությանը վերահսկել մատուցվող սննդի որակը» ։ 2010 թվականին Ռամզին արդարացավ՝ նշելով․ «Երբ ես տարիներ առաջ աշխատում էի Gavroche-ում, բադի պաշտետը հենց այնտեղ չէր պատրաստվում։ Այն պատրաստում էին դրսում, այնուհետև բերում ռեստորան՝ պլաստիկով փաթաթած։ Սա ստանդարտ պրակտիկա է։ Ինչո՞ւ են բոլորը խառնվել իրար» ։ Ռամզիի այս հայտարարությունը հակասում էր այն ամենին, ինչ ասել էր իր մամլո խոսնակը։
Կոսմետիկ միջամտություններ
Ուռած դեմքով և բժշկական գլխարկով լուսանկարվելուց հետո, խոսակցություններ սկսվեցին, որ Ռամզին վիրահատության է ենթարկվել։ Սկզբում նա բացատրեց, որ ուռած դեմքը վարակի և ալերգիկ ռեակցիայի արդյունք է ։ Այնուհետև բացահայտվեց, որ նա ենթարկվել է £30,000 արժողությամբ մազերի փոխպատվաստման վիրահատության ։
Ռամզիի ռեստորանները
Ցանկերում ներառված են այն ռեստորանները, որոնք պատկանում են Ռամզիին կամ էլ նա է ղեկավարում դրանք։
Մատենագրություն
1996 թվականից Ռամզին գրել է 21 գիրք, ինչպես նաև սննդին վերաբերող սյունակ է վարում Թայմս շաբաթաթերթում։
Արտաքին հղումներ
Կատեգորիա:Օրվա հոդված Կատեգորիա:Նոյեմբերի 8 ծնունդներ Կատեգորիա:1966 ծնունդներ Կատեգորիա:Ֆրանսիական խոհանոց Կատեգորիա:Իտալական խոհանոց Կատեգորիա:Բրիտանացի ավագ խոհարարներ Կատեգորիա:Բրիտանացի խոհարարներ
LOVE քանդակ (ԱՄՆ)
LOVE, քանդակ, որը գտնվում է ԱՄՆ- ի Ինդիանա նահանգի մայրաքաղաք Ինդիանապոլիսի արվեստի թանգարանում։ Այն ամերիկացի հայտնի նկարիչ Ռոբերտ Ինդիանայի արվեստի աշխատանքներից է։ Քանդակը ստեղծվել է 1970 թվականին և շարունակաբար ցուցադրվել Ինդիանապոլիսի արվեստի թանգարանում, որը ձեռք է բերվել 1975 թվականին։ Այն նկարչի հայտնի LOVE նկարի առաջին քանդակ է ։
Նկարագրություն
Այս փոփ արվեստի քանդակը բաղկացած է երեք առանձին տարրերից, որոնք պատրաստված են 3/8 դյույմ հաստության տասը պողպատի շերտերից։ Նրանք միացված են իրար երկու շարքով և ներկայացնում են տեքստային դիզայնը եռաչափ ձևով։ Տառերի միջև եղած հեռավորությունը 72 դյույմ է։ Ամենամեծ կտորը L տառը տեղադրված է V տառի վերևում և այնպես է միացված կարծես մի ամբողջական տառ լինեն։ O տառը և E -ն, որոնք առանձին տարրեր են, միացված են L և V տառերին։ O -ն մի փոքր կորություն ունի և կպած է L տառին, իսկ ներքևում E տառն է ։
Պատմական տեղեկություն
Չնայած «Սեր» (love) բառը 1960 -ական թվականների մշակույթում մեծ դեր է ունեցել, սակայն Ռոբերտ Ինդիանան բառը կապում է իր մանկության հետ։ Հաճախելով Ինդիանապոլիսի Քրիստոնեական գիտություն եկեղեցին, նա տպավորվել է ընթերցողի հարթակի վերևում գտնվող մի փոքր սկավառակով, որի վրա կար հետևյալ գրությունը «Աստված սեր է»." ։ Նա այլևս եկեղեցու անդամ չէ, սակայն պնդում է, որ Սեր հաղորդագրությունը վերցվել է շարականներից։ Քանդակի հիմքում նկարչի 1965 թվականի օրիգինալ, Սուրբ ծննդյան բացիկի դիզայն է, որը պատրաստել էր մտերիմ ընկերների համար , իսկ մեկ տարի անց, արդեն Նյու Յորքի Ժամանակակից արվեստի թանգարանի (MoMA) համար։
LOVE քանդակների ցանկ
Ռոբերտ Ինդիանայի քանդակի բազմաթիվ տարբերակներ կան ամբողջ աշխարհում։ Այս փոփ արվեստի բնօրինակ պատկերը ստեղծվել է տպագիր մամուլի համար, 1960 - ականներին։ Առաջին աշխատանքը քանդակագործական տարբերակով պատրաստվել է Ինդիանապոլիսի արվեստի թանգարանի համար, 1970 թվականին։ Այժմ քանդակի օրինակներ կան ամբողջ աշխարհի քաղաքային կենտրոններում։ Տարբեր աշխատանքներ ներկայացված են ոչ միայն օրիգինալ անգլերեն լեզվով, այլև եբրայերեն, չինարեն, իտալերեն և իսպաներեն լեզուներով։
ԱՄՆ-ում գտնվող քանդակներ․
Այլ վայրերոմ գտնվող քանդակներ
Զոլոտուխինսկի շրջան (Կուրսկի մարզ)
Զոլոտուխինսկի շրջան (Золотухинский район), մունիցիպալ շրջան Ռուսաստանի Դաշնության Կուրսկի մարզում։
LOVE քանդակ (ԱՄՆ)
LOVE քանդակների ցանկ
Քանդակներ այլ լեզուներով
Զոլոտուխինսկի շրջան (Կուրսկի մարզ)
Ստեղծվել է 1929 թվականին։ Վարչական կենտրոնը՝ Զոլոտուխինո ։
LOVE քանդակ (ԱՄՆ)
Ծանոթագրություններ
Կատեգորիա:ԱՄՆ-ի հուշարձաններ Կատեգորիա:Սեր
Զոլոտուխինսկի շրջան (Կուրսկի մարզ)
Աշխարհագրություն
Շրջանի տարածքի մակերեսը կազմում է 1150 կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Լ'Էկայ
Լ'Էկայ (L'Écaille), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 191 մարդ, բնակչության խտությունը` 20.87 մարդ/կմ²։ Բնակավայրը զբաղեցնում է 9.15 կմ² տարածք։
Աշխարհագրություն
Գտնվում է Փարիզ քաղաքից 150 կմ հյուսիս-արևելք, Շալոն ան Շամպայն քաղաքից 55 կմ հյուսիս, Շառլվիլ Մեզիեր քաղաքից 55 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 130 աշխատունակ (15-64 տարեկան) բնակիչ, որոնցից ակտիվ էին 105-ը, իսկ ոչ ակտիվները` 25։ Ակտիվության ցուցանիշը կազմում է 80,8 %։ 105 աշխատունակ մարդկանցից աշխատել է 101 անձ (53 տղամարդ և 48 կին)։ Գործազուրկ են եղել 4 անձ (2 տղամարդ և 2 կին)։ 25 անաշխատունակներից 12-ը եղել են աշակերտներ կամ ուսանողներ, 4-ը` թոշակառուներ, իսկ 9-ը չեն աշխատել տարբեր պատճառներով ։
The quick brown fox jumps over the lazy dog
«The quick brown fox jumps over the lazy dog», անգլերեն ամբողջագիր արտահայտություն, որն իր մեջ պարունակում է անգլերենի այբուբենի բոլոր տառերը։ Ի սկզբանե այն օգտագործվել է գրամեքենաների և հեռահաղորդագրությունների աշխատանքային ունակությունները ստուգելու համար, բայց այժմ հիմնականում օգտագործվում է տառատեսակների արտացոլման նպատակով   և համակարգչային ստեղնաշարերի ստուգման համար։
Հայերեն այն բառացի թարգմանվում է. «Խորամանկ գորշ աղվեսը ցատկում է ծույլ շան վրայով»։
Պատմություն
«The quick brown fox jumps over the lazy dog» արտահայտությունը օգտագործվում է գաղտնագրություններում, որպես ստանդարտ թեստ ծածկագրման համակարգերի և ծածկագրաալգորիթմների համար։ Microsoft Office 2003, Microsoft Office 2007, Microsoft Word և PowerPoint 2007 ծրագրերում կան  հատուկ հրամաններ այս արտահայտության արագ հավաքման համար։
Ժելեզնոգորսկի շրջան
Ժելեզնոգորսկի շրջան (Железногорский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1965 թվականին։ Վարչական կենտրոնը՝ Ժելեզնոգորսկ ։
The quick brown fox jumps over the lazy dog
Արտաքին հղումներ
Կատեգորիա:Անգլերեն արտահայտություններ
Ժելեզնոգորսկի շրջան
Աշխարհագրություն
Շրջանի տարածքի մակերեսը կազմում է 991 կմ²։
Բնակչություն
2010 թվականի մարդահամարի արդյունքներով շրջանում բնակվում էր 16494 մարդ։ Բնակչության խտությունը կազմում էր 16,64 մարդ/կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Լևոն Մկրտչյան (կինոռեժիսոր)
Լևոն Հայկի Մկրտչյան (Լևոն Գյումրեցի, ), հայ կինոռեժիսոր, սցենարիստ և օպերատոր։
Կենսագրություն
1978 թվականին ավարտել է Երևանի գեղարվեստա-թատերական ինստիտուտի ռեժիսորական բաժինը, իսկ 1984 թվականին՝ Մոսկվայի Համամիութենական կինոինստիտուտի բարձրագույն դասընթացը, կուրսի ղեկավար՝ Ջ. Ֆիրսովա։ Վավերագրական կինոյի դիմանկարային ժանրում ստեղծել է բավականին ուշագրավ ֆիլմեր, նվիրված հայազգի նշանավոր անձանց՝ կոմպոզիտոր Արմեն Տիգրանյանին, փիլիսոփա Դավիթ Անհաղթին, նկարիչ Ժանսեմին (Jansem) և Գառզուին, աստղագետ Վիկտոր Համբարձումյանին և այլք։ 1989 թվականին նկարահանել է «Պարետային ժամ» ֆիլմը նվիրված Ղարաբաղյան շարժմանը։ 1995 թվականին Ֆրանսիայում բացվել է իր լուսանկարների անհատական ցուցահանդեսը։ 2002 թվականին նկարահանել է շատ հայտնի՝ Մատյան Անկախության վավերագրական ֆիլմը, նվիրված Հայաստանի անկախության 10 ամյակին և նախագահ Լևոն Տեր-Պետրոսյանի գործունեությանը (1991-2001)։ 1987 թվականին ռեժիսորը իր նկարահանած չորս ֆիլմերի համար արժանացել է Լենինյան Կոմերտմիության մրցանակի դափնեկրի կոչման՝ Եղիշե Չարենց Հայտնի և Անհայտ Էջեր, Հովհաննես Շիրազ, Պարույր Սևակ - Կամ Եղիցի լույս և Գյումրի ֆիլմերի համար։ Բանաստեղծ Շիրազը 1983 թվականին Լևոն Մկրտչյանին կնքել էր նոր ազգանվամբ՝ Լևոն Գյումրեցի և ռեժիսորի 1984 թվականին նկարահանած «Այրուձի» ֆիլմը ստորագրված է հենց՝ Լևոն Գյումրեցի անվամբ։ Հովհաննես Շիրազ ֆիլմի դիտումից հետո - «Աստված է իր մատը դրել այս հայի ճակատին», այսպիսի գնահատանքի խոսք է գրել 1983 թվականին Հովհաննես Շիրազը ռեժիսոր Լևոն Մկրտչյանի մասին։ 2001 թվականին նկարահանել է «Եվ եղավ լույս» ֆիլմը նվիրված, Հայաստանում Քրիստոնեության Հաստատման 1700- ամյակին, 301-2001 թթ)։ Կինոնկարի պրեմիերան տեղի է ունեցել Նյու Յորքում։
Կինոռեժիսորը 2002 թվականից բնակվում է ԱՄՆ ում։ Նկարահանել է ավելի քան 40 վավերագրական ֆիլմ, 100-ից ավելի հեռուստատեային տեսաֆիլմեր և հաղորդումներ, 20-ից ավելի տեսասյուժեներ՝ միջազգային համբավ ունեցող «CNN» հեռուստաընկերության համար։
Արտաքին հղումներ
Կատեգորիա:1953 ծնունդներ Կատեգորիա:Գյումրի քաղաքում ծնվածներ Կատեգորիա:Հայ կինոռեժիսորներ Կատեգորիա:Փետրվարի 25 ծնունդներ Կատեգորիա:Հայ սցենարիստներ Կատեգորիա:Հայ կինոօպերատորներ Կատեգորիա:Հայ օպերատորներ Կատեգորիա:ՎԳԻԿ-ի շրջանավարտներ
Էրոզիա
Էրոզիան հողմահարման ժամանակ ապարների քայքայումն է՝ վերածվելով փուխր նյութի կամ հանքաքարերի լուծույթի։ Էրոզիա են կոչվում բոլոր այն ուղիները, որոնցով լուծված նյութը կամ փուխր ապարի մասերն իրենց գտնվելու նախնական վայրից տարվում են այլ վայրեր՝ սովորաբար ծանրության ուժի ազդեցությամբ։ Ապարի կտորներր տեղաշարժվում են ջրի, սառցադաշտի կամ քամու միջոցով։ Տեղաշարժված ապարների քանակությունր կախված է ջրի հոսանքի արագությունից, այդ պատճառով արագընթաց հորդ գետերը էրոզիայի են ենթարկում հսկայական տարածքներ։ Էրոզիայի ենթարկված և տեղաշարժված ապարների կտորները տեսակավորվում են ըստ իրենց չափի և բնույթի։ Լուծված քիմիական տարրերը հասնում են ծով, որի հետևանքով ջուրն էլ ավելի է աղիանում։ Բարեխառն կլիմայական պայմաններում, որոնց բնորոշ են հաճախակի անձրևներր, կավի և ավազի հատիկներր սկզբում քշում է անձրևաջուրր՝ լվանալով լանջերը, այնուհետև, գետերը։ Ապարների ամենածանր կտորներն առաջինն են կանգ առնում այն վայրերում, ուր գետի արագությունը նվազում է։ Ափերի մոտ, որտեղ ժայռերը շփվում են ծովի ջրի հետ, ցամաքային զանգվածն անընդհատ էրոզիայի է ենթարկվում։
Ալիքները՝ էրոզիայի պատճառ
Ալիքներն առաջանում են ջրի մակերևույթին փչող քամու հետևանքով։ Ալիքների ճակատային մասերը ջրի խորքում զուգահեռ են միմյանց։ Հասնելով ծանծաղ ջրի՝ ալիքներր կորանում են և բախվում ափին։ Կորացած ալիքները ձևավորում են ափագիծը։ Ափամերձ խութերը թուլացնում են ալիքների ուժը։ Արդյունքում՝ գոյացած կոր ալյակները ծովախորշին յուրահատուկ ձև են տալիս։ Ափին զարնվող ալիքներից յուրաքանչյուրը շարժում է գլաքարերն ու ավազն ափի երկայնքով, իսկ հետ հոսող ջուրը ափից հեռացնում է դրանք։
Ժայռի տեսքի փոփոխությունը
Զառիվեր քարափի հանդիպող ալիքներն ամբողջ ուժով բախվում են ժայռի ստորոտին։ Աղի ջուրը շարունակ թրջում է ժայռը, որ տեղատվության ժամանակ չորանում է։ Դա ուղեկցվում է ապարների լուծմամբ և հողմահարմամբ։ Աղը բյուրեղանում է, և ապարից մասնիկներ են փշրվում։ Ալիքները մաշում են ժայռերի ստորոտները։ Ի վերջո, վերին մասերն ընկնում են՝ ջարդվելով ապարի ճեղքի երկայնքով։ Քարափի ձևը կախված է տարբեր ապարների ալիքների նկատմամբ ունեցած դիմադրողականությունից։
Արտաքին հղումներ
Կատեգորիա:Երկրաբանական գործընթացներ Կատեգորիա:Հողագիտություն
Անջեյ Դրավիչ
Անջեյ Դրավիչ (Andrzej Drawicz, ), լեհ գրական քննադատ, էսսեիստ, ռուս գրականության գիտակ և թարգմանիչ ։
Կենասագրություն
Ավարտել է Վարշավայի համալսարանի լեհագիտության բաժինը։ Առաջին անգամ տպագրվել է որպես գրական քննադատ 1951 թվականին։ 1954-64 թվականներին աշխատակցել է Ուսանողական սատիրիկների թատրոնում։ 1977-1978 թվականներին ռուս գրականություն է դասավանդել Քյոլնում, 1981 թվականից Կրակովի Յագելոնյան համալսարանում։
Բազմիցս եղել է Ռուսաստանում. ծանոթ է եղել Աննա Ախմատովային, Նադեժդա Մանդելշտամին, Ելենա Բուլգակովային, Յուրի Տրիֆոնովին, Անդրեյ Սինյավսկիին, Վլադիմիր Մաքսիմովին, ընկերություն է արել Վենեդիկտ Երոֆեևի, Նատալյա Գորբանևսակայայի, Իոսիֆ Բրոդսկու հետ։ Թարգմանել է Միխայիլ Բուլգակովին («Վարպետը և Մարգարիտան»), Անդրեյ Պլատոնովին, Նադեժդա Մանդելշտամին, Վասիլ Բիկովին, Բուլատ Օկուջավային, Գեորգի Վլադիմովին, Վենեդիկտ Երոֆեևին («Մոսկվա-Պետուշկի»), Իոսիֆ Բրոդսկուն։
Ծանոթագրություններ
Կատեգորիա:Լեհ արձակագիրներ Կատեգորիա:Լեհ գրականագետներ Կատեգորիա:Վարշավայի համալսարանի շրջանավարտներ Կատեգորիա:Լեհ թարգմանիչներ
Լգովի շրջան (Կուրսկի մարզ)
Լգովի շրջան (Льговский район), մունիցիպալ շրջան Ռուսաստանի Դաշնության Կուրսկի մարզում։
Բնակչություն
2010 թվականի մարդահամարի արդյունքներով շրջանում բնակվում էր 15620 մարդ։ Բնակչության խտությունը կազմում էր 14,46 մարդ/կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Հիդրազիդներ
Կարբոնաթթուների հիդրազիդները՝ կարբոհիդրազիդները (RCO-NRNR2) հաճախ անվանվում են հիդրազիդներ, իսկ այլ թթուների համար, ըստ IUPAC անվանակարգման, հիդրազիդների համար նշվում է թթվային մնացորդը, օրինակ՝ սուլֆոթթուների հիդրազիդները (R-SO2-NHNH2) կոչվում են սուլֆոնոհիդրազիդներ ։
Ստացում
Հիդրազիդների ստացման կիրառվող մեթոդներից է հիդրազինի ացիլացումը կարբոնաթթուների տարբեր ածանցյալներով (լակտոններ, անհիդրիդներ, քլորանհիդրիդներ)։
Այս ռեակցիան նման է ամիդների ստացմանը ամինների ացիլացումից։
Ամինոխմբի α-ազդեցությունը դարձնում է նրանց ամիններից ավելի նուկլեոֆիլ միացություններ։
Կիրառություն
Շատ հիդրազիդներ ցուցաբերում են կենսաբանական ակտիվություն։ Որոշները օգտագործվում են որպես հակադուբերկուլոզային միջոցներ (իզոնիազիդ, ֆթիվազիդ)։
Ամինոֆթալաթթվի հիդրազիդը՝ լյումինոլը, օգտագործվում է որպես հելիլյումինեսցենտային ինդիկատոր անալիտիկ քիմիայում ջրածնի պերօքսիդի և նրա քայքայումը կատալիզող մետաղների (Cu(II), Co(II)) շատ փոքր քանակությունների որոշման համար։ Այն օգտագործվում է նաև դատաքննության ժամանակ որպես արյան հետքերի՝ հեմոգլոբինի որոշիչ։
Գրականություն
Կատեգորիա:Հիդրազիդներ
Ամբարիխուցա
Ամբարիխուցա (նախկինում` Փերջանկա, աբխազ.` Амбарыхәыҵа, վրաց.` ამბარიხუწა), գյուղ Աբխազիայի Սուխումի շրջանում, Գումիստա գետի աջ ափին, Սուխումից 23 կմ հյուսիս։ Գտնվում է ծովի մակարդակից 700 մ բարձրության վրա։
Կոմսոմոլսկի ճեմուղի (Տագանրոգ)
Կոմսոմոլսկի ճեմուղի (Комсомольский бульвар), ճեմուղի Ռուսաստանի Դաշնության Ռոստովի մարզի Տագանրոգ քաղաքի պատմական մասում։
Ամբարիխուցա
Բնակչությունը
1959 թվականի տվյալներով, գյուղն ուներ 651 բնակիչ, հիմնականում հայեր, իսկ 1970 թվականին, գյուղի բնակչության թիվը 863 էր։ 1989 թվականին գյուղում ապրում էր 531 մարդ` կրկին հայեր ։
Կոմսոմոլսկի ճեմուղի (Տագանրոգ)
Աշխարհագրություն
Կոմսոմոլսկի ճեմուղին գտնվում է Տագանի Ռոգ հրվանդանի ամենածայրին, Տագանրոգի ծովային նավահանգստի վերևում, Տագանրոգի պատմական մասում՝ Շևչենկոյի և Հունական փողոցների միջև։ Համարվում է քաղաքի ամենաոլորուն փողոցը ։
Ամբարիխուցա
Բնակչությունը
Բնակչությունն զբաղվում է ծխախոտի և մերձարևադարձային կուլտուրաների մշակությամբ, այգեգործությամբ, անասնապահությամբ և շերամապահությամբ։ Հացահատիկային կուլտուրաներից մշակում են եգիպտացորեն։ Գյուղն ուներ տարրական և ութամյա դպրոց, ակումբ, գրադարան և բուժկայան։
Կոմսոմոլսկի ճեմուղի (Տագանրոգ)
Աշխարհագրություն
Կոմսոմոլսկի ճեմուղու երկարությունը 775 մ է ։ Շինությունների համարակալումը սկսվում է Շևչենկոյի փողոցից։
Ամբարիխուցա
Բնակչությունը
Բնակիչները եկել են Սամսունից` 1882 թվականին։
Կոմսոմոլսկի ճեմուղի (Տագանրոգ)
Աշխարհագրություն
Կոմսոմոլսկի ճեմուղուց դեպի Տագանրոգի նավաշինական գործարան և ծովային նավահանգիստ տանում է Ծովային սանդուղքը, որը 1967 թվականին կառուցվել է ճարտարապետ Աշոտ Մեժլումյանի նախագծով ։
Ամբարիխուցա
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Կոմսոմոլսկի ճեմուղի (Տագանրոգ)
Ծանոթագրություններ
Կատեգորիա:Տագանրոգի փողոցներ
Պիտեր Բիալոբրզեսկի
Պիտեր Բիալոբրզեսկի (Peter Bialobrzeski, ), լուսանկարիչ, Բրեմենի արվեստի համալսարանի լուսանկարչության պրոֆեսոր։
Կենսագրություն
Պիտեր Բիալոբրզեսկին ծնվել է 1961 թվականին Գերմանիայի Ֆեդերատիվ Հանրապետության Վոլֆսբուրգ քաղաքում։ Գերմանիայում ուսանել է քաղաքագիտություն և սոցիոլոգիա, այնուհետև սովորել է Էսսենի համալսարանի լուսանկարչության բաժնում և Լոնդոնի տպագրության քոլեջում (այժմ՝ Լոնդոնի արվեստի համալսարան)։
Բիալոբրզեսկու լուսանկարները տպագրվել են բազմաթիվ ամսագրերում։ Նա աշխատել է կորպորատիվ հաճախորդների համար, ինչպիսիք են `Daimler-Chrysler, Philip Morris, Siemens-ը և Volkswagen-ը։ Որպես այցելու դասախոս դասավանդել է Էսսենի համալսարանում, նախքան 2002 թվականին Բրեմենի արվեստի համալսարանում լուսանկարչության պրոֆեսորի պաշտոնում նշանակվելը։
Բիալոբրզեսկին առավել հայտնի է իր «Neon Tigers» ցուցահանդեսով, որը ներկայացնում է Ասիա մայրցամաքի փքված մեգապոլիսների լուսանկարները ։
Պարգևներ
Արժանացել է բազմաթիվ մրցանակների, այդ թվում 2003 և 2010 թվականներին World Press Photo Award, 2012 թվականին՝ Դոկտոր Էրիխ Զալոմոնի անվան մրցանակի ։
Արտաքին հղումներ
Կատեգորիա:Գերմանացի լուսանկարիչներ
Մայի Մասրի
Մայի Մասրի (, مي المصري), ԱՄՆ-ում կրթություն ստացած պաղեստինյան ռեժիսոր, ով նկարահանել է ինը ֆիլմ ։
Ֆիլմագրություն
Մասրիի ֆիլմերը, որոնց ուշադրության կենտրոնում են գտնվում Պաղեստինը և Միջին Արևելքը, ստացել են բազմաթիվ մրցանակներ ամբողջ աշխարհի կինոփառատոներում։
Գլյուկագոնանման պեպտիդ-1
Գլյուկագոնանման պեպտիդ-1 (GlucagonLike Peptide-1, ԳՆՊ-1), սեկրետինի ընտանիքին պատկանող պեպտիդային հորմոն։ Կիսատրոհման պարբերությունը 2 րոպե է։ Սնունդ ընդունելուց հետո նրա քանակն արյան մեջ ավելանում է 510 անգամ։ Կենսաբանական ակտիվ ձևերն են՝ GLP-1-(7-37) և GLP-1-(7-36)NH2։
Արտադրություն
ԳՆՊ-1-ն արտադրվում է զստաղու և հաստ աղիքի լորձաթաղանթի L-բջիջների կողմից՝ էնդոկրին (արյան մեջ) կամ պարակրին (աղիքի մեջ) եղանակներով։ ԳՆՊ-1-ի հյութազատությունը խթանում են ստամոքսից աղիներ անցած սննդի զանգվածի եռգլիցերիդներն ու ածխաջրերը։ L-բջիջների և ենթաստամոքսային գեղձի α-բջիջների նախագլյուկագոնը սինթեզվում են միևնույն գենից, սակայն, հետագա գործընթացների տարբերության պատճառով α-բջիջներում առաջանում է գլյուկագոն, իսկ L-բջիջներում՝ ԳՆՊ-1։
Ֆունկցիաներ
Այս հատկությունների շնորհիվ հաճախ կիրառվում է շաքարային դիաբետների բուժման նպատակով   ։
Այս հորմոնը մասնակցում է նաև ոսկրերի ձևավորմանը ։
Ծանոթագրություններ
Կատեգորիա:Գենետիկա Կատեգորիա:Հորմոններ
Լ'Էշել
Լ'Էշել (L'Échelle), համայնք Ֆրանսիայի Շամպայն-Արդեն մարզի Արդեններ գավառում ։
Աշխարհագրություն
Գտնվում է Փարիզ քաղաքից 190 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 18 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 86 աշխատունակ (15-64 տարեկան) բնակիչ, որոնցից ակտիվ էին 59-ը, իսկ ոչ ակտիվները` 27։ Ակտիվության ցուցանիշը կազմում է 68,6 %։ 59 աշխատունակ մարդկանցից աշխատել է 55 անձ (33 տղամարդ և 22 կին)։ Գործազուրկ են եղել 4 անձ (2 տղամարդ և 2 կին)։ 27 անաշխատունակներից 9-ը եղել են աշակերտներ կամ ուսանողներ, 9-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Փոքր պալատ (Փարիզ)
Փոքր պալատ (Պտի-Պալե, Petit Palais), 1900 թվականին Փարիզում կայացած Համաշխարհային ցուցահանդեսի նախկին ցուցասրահը։ Տաղավարը կառուցվել է 1897-1900 թվականներին, այժմ նրանում է գտնվում քաղաքային կերպարվեստի թանգարանը (Musée du Petit Palais), որը ներառում է միջնադարի և Վերածննդի հունական, հռոմեական և եգիպտական արվեստի առարկաների հավաքածուներ, գրքերի և էմալների հավաքածուներ, 16-րդ և 17-րդ դարերի գեղանկարներ հոլանդական և ֆլամանդական վարպետների, 18-րդ դարի կահույքի և գոբելենների հավաքածուներ, ինչպես նաև 19-րդ դարի ֆրանսիացի նկարիչների կտավները, այդ թվում Դելակրուայի և Սեզանի աշխատանքները։
Փարիզի ալեգորիայով տիմպանը, որը շրջապատված է փոքր պալատի մուտքի մոտ գտնվող թանգարաններով, մոտ 1900 թվականին ստեղծել է քանդակագործ ժ.Ա. Էնժալբերը։
Արտաքին հղումներ
Կատեգորիա:1902 հիմնադրված թանգարաններ Կատեգորիա:Փարիզի թանգարաններ Կատեգորիա:Գմբեթներ
Ճայը (այլ կիրառումներ)
Ճայը, կարող է վերաբերել՝
Խոմուտովկայի շրջան
Ստեղծվել է 1928 թվականին։ Վարչական կենտրոնը՝ Խոմուտովկա ։
Աշխարհագրություն
Շրջանի տարածքի մակերեսը կազմում է 1194 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13252 մարդ։ Բնակչության խտությունը կազմում էր 11,1 մարդ/կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Կուկի կղզիների ֆուտբոլի ազգային հավաքական
Կուկի կղզիների ֆուտբոլի ազգային հավաքականը ներկայացնում է Կուկի կղզիները ֆուտբոլի միջազգային մրցաշարերում և առանձին հանդիպումներում։ Վերահսկվում է Կուկի կղզիների ֆուտբոլի ֆեդերացիայի կողմից։
Արտաքին հղումներ
Կատեգորիա:Ֆուտբոլը Կուկի կղզիներում
Ռադիո-Երևան
Ռադիո-Երևան, 1992 թվականին «Այսօր-Պլյուս» ստուդիայի կողմից (մասնակցությամբ՝ «Հուբերտ Բալս» հիմնադրամի, Հոլանդիա) նկարահանված հայկական ֆիլմ։
Սյուժե
Ամեն ինչ շրջապատում լույս է արձակում։ Եվ հոգին, բազմազան, աննյութական կերպարների միջով անցնելով, հեղինակները փորձում են բացել մեր հոգու թաքուն անկյունների խորհրդավոր թրթիռները, սակայն ինքնապահպանման բնազդը ստիպում է մեզ ծիծաղել ։
Դերերում
Արեգ Ազատյան, Կ. Միրիջանյան, Աշ. Ջենտերեջյան, Ար. Ջենտերեջյան, Ժ. Նալբանդյան, Էվելինա Շահիրյան, Ֆ. վան Դո
Ծանոթագրություններ
Կատեգորիա:1992 ֆիլմեր Կատեգորիա:Հայկական ֆիլմեր
17-րդ բանակային կորպուս (Ռուսական կայսրություն)
Կազմ
Մինչև պատերազմի սկսվելը մտել է Մոսկովյան ռազմական օկրուգի մեջ։ Կազմը 18.07.1914թ-ի դրությամբ`
Արտաքին հղումներ
Կատեգորիա:Ռազմական կորպուսներ
Սվյատիցա (Ուզայի վտակ)
Սվյատիցա (Святица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ուզա գետի աջ ափում՝ 74 կմ հեռավորության վրա։ Գետի երկարությունը 14,4 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ունզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Սուվինի (այլ կիրառումներ)
Սուվինի, կարող է վերաբերել՝
Կաստորենսկի շրջան (Կուրսկի մարզ)
Կաստորենսկի շրջան (Касторенский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Կատորնոե ։
Աշխարհագրություն
Շրջանի տարածքի մակերեսը կազմում է 1225 կմ²։
Բնակչություն
2010 թվականի մարդահամարի արդյունքներով շրջանում բնակվում էր 19328 մարդ։ Բնակչության խտությունը կազմում էր 15,78 մարդ/կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Սուվորովկա (այլ կիրառումներ)
Սուվորովկա, կարող է վերաբերել՝
Էվոլյուցիայի պատկերասրահ (Փարիզ)
Էվոլյուցիայի մեծ պատկերասրահ (Grande galerie de l'évolution du Muséum national d'histoire naturelle), մաս է կազմում Փարիզի Բնության պատմության ազգային թանգարանի։ Թանգարանում պատկերված են վայրի բնության բազմազանությունն ու զարգացումը։
Թանգարանի պատմություն
Բնագիտության թանգարանի նորացման ծրագրի շրջանակներում Էվոլյուցիայի պատկերասրահը լրացուցիչ տարածք կստանա, որտեղ նախատեսվում է կենդանի բնության բազմազանության մանկական պատկերասրահ տեղադրել։ Ապագա պատկերասրահում կներառվեն հատվածներ քաղաքների, գետերի և անտառային անտառների բնության վերաբերյալ։ Պատկերասրահի բացումը նախատեսված է 2010 թվականին։
Հիմնական ցուցադրություն
2008 թվականի մարտին հավաքածուն (աշխարհում առաջին անգամ) համալրվել է հսկայական կաղամարով։ «Wheke» (մաորի լեզվով կաղամար) մականունով այս 6,5 մետր երկարությամբ հսկան բռնվել է 2000 թվականին Նոր Զելանդիայում, որը նրան նվիրել էր Ֆրանսիային։ Կաղամարի պլաստիկացման երկար աշխատանքից հետո օրգանական հեղուկի փոխարինումը սիլիկոնով (միայն նրա աչքերը արհեստական են), նա զարդարել է Էվոլյուցիայի պատկերասրահը։
Բազմազանությունը կենդանի աշխարհում
Թանգարանի առաջին հարկը նվիրված է ծովային բնակիչներին։ Կենդանի օրգանիզմները խմբավորված են ըստ իրենց բնակության միջավայրի՝
Երկրորդ հարկը ներկայացնում է սուշիի կենդանի օրգանիզմները՝
Մարդու ազդեցություն
Թանգարանի երրորդ հարկը նվիրված է կենդանի օրգանիզմների և դրանց էվոլյուցիայի վրա մարդու ազդեցությանը։ Ցուցանմուշները կոտրվել են հետևյալ թեմաներով՝
Կյանքի էվոլյուցիա
Թանգարանի այս բաժինը ներկայացնում է երկրի վրա կյանքի էվոլյուցիան բջիջներից մինչև մարդ։ Անդրադառնում է հետևյալ թեմաներին՝
Լրացուցիչ սրահներ
Անհետացող կենդանիների սրահում Կարմիր գրքում գրանցված 257 կենդանիներ են հավաքվել։ Եևս մեկ սրահ (սրահը բաց է) պարունակում է բազմաթիվ խաղեր, դասավորություններ և այլ մանկավարժական նյութեր, որոնք թույլ են տալիս երեխաներին ավելի լավ հասկանալ էվոլյուցիայի հայեցակարգը։
Գործնական տեղեկատվություն
Պատկերասրահը գտնվում է Փարիզի բույսերի պարտեզում, մետրոյի մոտակա կայարաններն են՝ Austerlitz և Jussieu։
Աշխատանքային ժամերը՝ 10:00-18:00, թանգարանը փակ է երեքշաբթի օրերին և մայիսի 1-ին։
Արտաքին հղումներ
Կատեգորիա:1877 հիմնադրված թանգարաններ Կատեգորիա:Էվոլյուցիոն կենսաբանություն Կատեգորիա:Փարիզի թանգարաններ
Սիվեժ (Կունոժի վտակ)
Սիվեժ (Сивеж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կունոժ գետի ձախ ափում՝ 61 կմ հեռավորության վրա։ Գետի երկարությունը 30 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ունզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Էկլի
Էկլի (Écly), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 187 մարդ, բնակչության խտությունը` 19.98 մարդ/կմ²։ Բնակավայրը զբաղեցնում է 9.36 կմ² տարածք։
Աշխարհագրություն
Գտնվում է Փարիզ քաղաքից 160 կմ հյուսիս-արևելք, Շալոն ան Շամպայն քաղաքից 70 կմ հյուսիս, Շառլվիլ Մեզիեր քաղաքից 40 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 116 աշխատունակ (15-64 տարեկան) բնակիչ, որոնցից ակտիվ էին 81-ը, իսկ ոչ ակտիվները` 35։ Ակտիվության ցուցանիշը կազմում է 69,8 %։ 81 աշխատունակ մարդկանցից աշխատել է 67 անձ (38 տղամարդ և 29 կին)։ Գործազուրկ են եղել 14 անձ (5 տղամարդ և 9 կին)։ 35 անաշխատունակներից 10-ը եղել են աշակերտներ կամ ուսանողներ, 14-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ֆրանսիական Ֆլանդրիա
Ֆրանսիական Ֆլանդրիա (Flandre française, Frans-Vloandern, Frans-Vlaanderen), նաև կոչվում է Հարավային Ֆլանդրիա, պատմական (ոչ վարչական) տարածաշրջան Ֆրանսիայի հյուսիսում։ Իրենից ներկայացնում է 1678 թվականին Նեյմեյխենյան հաշտության պայմանագրով Ֆրանսիային անցած նախկին Ֆրանդրիա (Ֆլանդերս) դքսության մի մասը։
Ներկայումս կազմում է Օ-դե-Ֆրանս (Նոր և Պա դը Կալե) տարածաշրջանի մի մասը։ Բաժանվում է 3 ենթաշրջանի՝ Վեստհուք կամ Ծավափնյա Ֆլանդրիա, ռոմանական Ֆլանդրիա և Ֆլամանդական Արտուա։
Գլխավոր քաղաքներն են Լիլը, Դուեն, Դյունքերքը, Ազբրուկը, Բայյոլը, Արրասը, Բետյունը, Սենտ Աման լեզ Օն, Լանսը, Սենտ Օմերը, Բուլոն սյուր Մերը։
Կոնիշևսկի շրջան (Կուրսկի մարզ)
Կոնիշևսկի շրջան (Конышёвский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Կոնիշևկա ։
Ֆրանսիական Ֆլանդրիա
Ծանոթագրություններ
Կատեգորիա:Ֆլանդրիա Կատեգորիա:Նոր Կատեգորիա:Պա դը Կալե
Կոնիշևսկի շրջան (Կուրսկի մարզ)
Աշխարհագրություն
Շրջանի տարածքի մակերեսը կազմում է 1135 կմ²։
Բնակչություն
2010 թվականի մարդահամարի արդյունքներով շրջանում բնակվում էր 11637 մարդ։ Բնակչության խտությունը կազմում էր 10,25 մարդ/կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Օգոստոս (ֆիլմ, 1996)
«Օգոստոս» (August), Էնթոնի Հոփքինսի ֆիլմը` նկարահանված 1996 թվականին Ջուլիանա Միտչելի համանուն բեմադրության հիման վրա:
Ֆիլմի հիմքում ընկած է Անտոն Չեխովի «Քեռի Վանյա» պիեսը` Տանյա Ալեքսանդերի թարգմանությամբ: Սա Հոփքինսի երկրորդ աշխատանքն է որպես ռեժիսոր: Այս ֆիլմի համար նա գրել է նաև երաժշտություն:
Սյուժե
Ֆիլմը բավականին հստակորեն (որոշակի հապավումներով, փոքրիկ տեսարանների ավելացումով, օրինակ, Դոկտոր Լլոյդի գործողությունը) հետևում է չեխովյան տեքստին` գործողությունը տեղափոխելով Ուելս` համապատասխան ժամանակաշրջանին: